દાદર-વેસ્ટના સેનાપતિ બાપટ માર્ગ પર આવેલી ફૂલમાર્કેટને કારણે આ વિસ્તારમાં ગંદકી ફેલાય છે અને મચ્છરોનો ઉપદ્રવ થાય છે. સ્થાનિક લોકોનું કહેવું છે કે ‘અમારો ફૂલમાર્કેટ સામે વિરોધ નથી, પણ સુધરાઈએ જ્યારે આટલી મોટી ફૂલમાર્કેટ ચલાવવાની પરવાનગી આપી છે તો આ વિસ્તારમાં ફૂલમાર્કેટને લીધે થતી ગંદકી સાફ કરવા માટેનો પ્રબંધ કરવો પણ એટલો જ જરૂરી છે. સુધરાઈએ કાયદો બનાવીને જે ફૂલવાળાઓ અને ફેરિયાઓ અહીં કચરો ફેંકીને જતા રહેતા હોય તેમના પર દંડાત્મક કાર્યવાહી કરવી જોઈએ. જે રીતે સુધરાઈએ ક્લીન-અપ માર્શલની સામાન્ય નાગરિક પર નજર રાખવા નિમણૂક કરી છે એ જ સુધરાઈ કેમ ફેરિયાઓ પર દંડાત્મક કાર્યવાહી કરતી નથી.’